CELEX: 32013D0481
Language: sl
Date: 2013-09-26 00:00:00
Title: 2013/481/EU: Sklep Sveta z dne 26. septembra 2013 o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja za Banco de España

4.10.2013   
            
            
               SL
            
            
               Uradni list Evropske unije
            
            
               L 262/9
            
         SKLEP SVETA
   z dne 26. septembra 2013
   o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja za Banco de España
   (2013/481/EU)
   SVET EVROPSKE UNIJE JE –
   ob upoštevanju Protokola (št. 4) o statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
   ob upoštevanju Priporočila ECB/2013/32 Evropske centralne banke z dne 2. septembra 2013 Svetu Evropske unije o zunanjem revizorju centralne banke Banco de España (1),
   ob upoštevanju naslednjega:
   
               (1)
            
            
               Revizijo računovodskih izkazov Evropske centralne banke (ECB) in nacionalnih centralnih bank Eurosistema, opravljajo neodvisni zunanji revizorji, ki jih priporoči Svet ECB in potrdi Svet Evropske unije.
            
         
               (2)
            
            
               Mandat sedanjega zunanjega revizorja za Banco de España je potekel po reviziji za poslovno leto 2012. Zaradi tega je potrebno, da se za čas od začetka poslovnega leta 2013 dalje imenuje zunanjega revizorja.
            
         
               (3)
            
            
               Banco de España je za svojega zunanjega revizorja za poslovna leta od 2013 do 2017 izbrala družbo KPMG Auditores, S.L.
            
         
               (4)
            
            
               Svet ECB je priporočil, da se za zunanjega revizorja za Banco de España za poslovna leta od 2013 do 2017 imenuje družba KPMG Auditores, S.L.
            
         
               (5)
            
            
               Primerno je upoštevati priporočilo Sveta ECB in v skladu s tem spremeniti Sklep Sveta 1999/70/ES (2) –
            
         SPREJEL NASLEDNJI SKLEP:
   Člen 1
   Člen 1(3) Sklepa 1999/70/ES se nadomesti z naslednjim:
   
      „3.   Družba KPMG Auditores S.L. je potrjena kot zunanji revizor za Banco de España za poslovna leta od 2013 do 2017.“
   
   Člen 2
   Ta sklep začne učinkovati z dnem uradne obvestitve.
   Člen 3
   Ta sklep je naslovljen na Evropsko centralno banko.
   
      V Bruslju, 26. septembra 2013
      
         
            Za Svet
         
         
            Predsednik
         
         E. GUSTAS
      
   
   
      (1)  UL C 264, 13.9.2013, str. 1.
   
      (2)  Sklep Sveta 1999/70/ES z dne 25. januarja 1999 o zunanjih revizorjih nacionalnih centralnih bank (UL L 22, 29.1.1999, str. 69).